
Republika Hrvatska
Općinski sud u Koprivnici
Koprivnica, Hrvatske državnosti 5a


							Poslovni broj: Pp-741/2025-6

U   I M E   R E P U B L I K E   H R V A T S K E

R J E Š E N J E
				            
Općinski sud u Koprivnici, Prekršajni odjel, po sutkinji Ivi Kontak Savić, uz sudjelovanje  Jadranke Topolovčan, kao zapisničara, u prekršajnom postupku protiv prvookrivljene pravne osobe SKY LIFE d.o.o. i drugookrivljenog Nenada Zahirovića, zbog prekršaja iz čl. 172. st. 2. t. 5. i st. 3. Zakona o mirovinskom osiguranju ("Narodne novine" broj 157/13, 151/14, 33/15, 93/15, 93/15, 120/16, 18/18, 62/18, 115/18, 102/19, 84/21 i 119/22), a povodom optužnog prijedloga Državnog inspektorata, Područni ured Varaždin, Služba za nadzor zapošljavanja i upućivanja, Varaždin, Klasa: 116-02/25-01/1187 od 25. ožujka 2025., ispravljen 20. listopada 2025., na temelju čl.102.st.1. Prekršajnog zakona ("Narodne novine" broj107/07, 39/13, 157/13, 110/15, 70/17, 118/18;  u daljnjem tekstu PZ-a), 8. svibnja 2026.,  

r i j e š i o   j e

I. 	Općinski sud u Koprivnici, Prekršajni odjel, oglašava se mjesno nenadležnim u prekršajnom predmetu protiv prvookrivljene pravne osobe SKY LIFE d.o.o. i drugookrivljenog Nenada Zahirovića, zbog prekršaja iz čl. 172. st. 2. t. 5. i st. 3. Zakona o mirovinskom osiguranju.

II. 	Po pravomoćnosti ovog rješenja spis će se ustupiti Općinskom prekršajnom sudu u Zagrebu, kao mjesno nadležnom sudu.   	

 
Obrazloženje

1. Državni inspektorat, PU Varaždin, Služba za nadzor zapošljavanja i upućivanja izdalo je protiv okrivljenika Optužni prijedlog Klasa: 116-02/25-01/1187 od 25. ožujka 2025., a ispravljen 20. listopada 2025. kojim se okrivljenike tereti da su počinili prekršaj iz čl. 112. st.2. t.2. Zakona o mirovinskom osiguranju, kažnjiv po čl. 172. st.2. t.5. i st.3. istog Zakona.  

2. Optužnim prijedlogom citiranim u uvodu ovog rješenja, okrivljenici se terete da radnika Karki Amar Bahadur, OIB: 09233739199, koji radi kod poslodavca trgovačkog društva SKY LIFE d.o.o., Zagreb, Martićeva ulica 37, OIB:73325763124, MBS:081310031, a utvrđeno uvidom u prijavu na obvezno mirovinsko osiguranje, nisu prije početka rada prijavili na obvezno mirovinsko osiguranje, Hrvatskom zavodu za mirovinsko osiguranje, što su bili dužni jer je prethodno imenovani radnik obavljao poslove iz čl. 7. Zakona o radu, za koje se prema članku 14. stavka 2. tog Zakona smatra da je sklopljen ugovor o radu pa je prijavljivanje tom tijelu bilo obavezno i to prije početka rada, zaključno do 5. rujna 2022., s danom 5. rujna 2022.

3. Člankom 98. stavak 1. PZ-a propisano je da je mjesno nadležan sud na čijem je području prekršaj počinjen ili pokušan, a st. 8. istog članka da ako nije poznato mjesto počinjenja prekršaja, nadležan je sud na čijem području okrivljenik ima prebivalište ili boravište, odnosno sjedište.

4. S obzirom na to da je Optužni prijedlog podnesen protiv prvookrivljenog Sky Life d.o.o. koji ima sjedište u Zagrebu i drugookrivljenog Nenada Zahirovića sa prebivalištem u Zagrebu, a iz Zapisnika Službe za nadzor zapošljavanja i upućivanja od 24. ožujka 2025. proizlazi da je inspekcijski nadzor obavljen u prostorijama Državnog inspektorata u Varaždinu, te iz Optužnog prijedloga nije vidljivo gdje je prekršaj počinjen, mjesno nadležan je Općinski prekršajni sud u Zagrebu.

5. Stoga je odlučeno kao u izreci rješenja.  

Koprivnica, 8. svibnja 2026.

             Zapisničar: 							   Sutkinja:
    Jadranka Topolovčan, v.r. 		                  	    Iva Kontak Savić, v.r.
							
												
	Uputa o pravnom lijeku:
Protiv ovog rješenja nezadovoljna stranka ima pravo žalbe u roku od 3 (tri) dana od primitka iste, a koja se podnosi ovom sudu. Žalba se podnosi pisano u 4 (četiri) istovjetna primjerka, te ne podliježe pristojbi. 

Dostaviti:  
1. Prvookrivljenoj pravnoj osobi – "SKY LIFE d.o.o. Zagreb, Martićeva ulica 37
2. Drugookrivljenom – Nenad Zahirović, Zagreb, Cvijete Zuzorić 5
3. Tužitelju - Državni inspektorat, Područni ured Varaždin, Služba za nadzor zapošljavanja i upućivanja, Varaždin, Ankice Opolski 2
4. Za spis

Po pravomoćnosti: 
Općinskom prekršajnom sudu u  Zagrebu

Za točnost otpravka-ovlašteni službenik:
Jadranka Topolovčan

